CELEX: 32020R2035
Language: hu
Date: 2020-12-07 00:00:00
Title: A Bizottság (EU) 2020/2035 végrehajtási rendelete (2020. december 7.) az 1352/2013/EU végrehajtási rendeletnek az intézkedés iránti kérelem 608/2013/EU európai parlamenti és tanácsi rendeletben előírt formanyomtatványának Észak-Írországban meghozandó intézkedések iránti kérelem benyújtását lehetővé tévő kiigazítása tekintetében történő módosításáról

2020.12.11.   
               
               
                  HU
               
               
                  Az Európai Unió Hivatalos Lapja
               
               
                  L 416/11
               
            
         A BIZOTTSÁG (EU) 2020/2035 VÉGREHAJTÁSI RENDELETE
         (2020. december 7.)
         az 1352/2013/EU végrehajtási rendeletnek az intézkedés iránti kérelem 608/2013/EU európai parlamenti és tanácsi rendeletben előírt formanyomtatványának Észak-Írországban meghozandó intézkedések iránti kérelem benyújtását lehetővé tévő kiigazítása tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szellemitulajdon-jogok vámhatósági érvényesítéséről és az 1383/2003/EK tanácsi rendelet hatályon kívül helyezéséről szóló, 2013. június 12-i 608/2013/EU európai parlamenti és tanácsi rendeletre (1) és különösen annak 6. cikke (1) bekezdésére,
         a Vámkódexbizottsággal folytatott konzultációt követően,
         mivel:
         
                     (1)
                  
                  
                     Az 1352/2013/EU bizottsági végrehajtási rendelet (2) I. melléklete meghatározza azt – a 608/2013/EU rendelet 6. cikkében említett – formanyomtatványt, amely a feltehetően szellemitulajdon-jogot sértő áruk tekintetében vámhatósági intézkedés iránti kérelem benyújtásához használatos (a továbbiakban: intézkedés iránti kérelem formanyomtatványa).
                  
               
                     (2)
                  
                  
                     Az Egyesült Királyság 2020. február 1-jén kilépett az Európai Unióból, és „harmadik ország” lett. A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodás (a továbbiakban: a kilépésről rendelkező megállapodás) (3)2020. december 31-ig tartó átmeneti időszakot ír elő. Eddig az időpontig az uniós jog teljes egészében alkalmazandó az Egyesült Királyságra és az Egyesült Királyságban.
                  
               
                     (3)
                  
                  
                     Az átmeneti időszak végét követően az Írországról/Észak-Írországról szóló jegyzőkönyv alkalmazandó, amely a kilépésről rendelkező megállapodás szerves részét képezi. Az Írországról/Észak-Írországról szóló jegyzőkönyv értelmében bizonyos uniós jogi rendelkezések bizonyos feltételek mellett Észak-Írország tekintetében az Egyesült Királyságra és az Egyesült Királyságban is alkalmazandók (4).
                  
               
                     (4)
                  
                  
                     Az Írországról/Észak-Írországról szóló jegyzőkönyv úgy rendelkezik, hogy a 2. mellékletének 45. pontjában felsorolt rendeletek (az 1151/2012/EU európai parlamenti és tanácsi rendelet (5); az (EU) 2019/787 európai parlamenti és tanácsi rendelet (6); a 251/2014/EU európai parlamenti és tanácsi rendelet (7); az 1308/2013/EU európai parlamenti és tanácsi rendelet (8) II. része II. címe I. fejezetének 2. és 3. szakasza, valamint a 608/2013/EU rendelet) Észak-Írország tekintetében az Egyesült Királyságra és az Egyesült Királyságban is alkalmazandók.
                  
               
                     (5)
                  
                  
                     A jogosult számára tehát lehetővé kell tenni, hogy uniós kérelem benyújtásával valamely tagállamban vámhatósági intézkedést kérjen az említett szellemitulajdon-jogok észak-írországi védelme érdekében.
                  
               
                     (6)
                  
                  
                     Konkrétabban, a jogosult számára lehetővé kell tenni, hogy kérelmezhesse a kiscsomagokban szállított áruk megsemmisítésére vonatkozóan a 608/2013/EU rendelet 26. cikkében meghatározott eljárás alkalmazását azon áruk esetében, amelyek földrajzi árujelzőjével kapcsolatban jogsértést követtek el, mivel ezek az áruk a hamisított áruknak a 608/2013/EU rendelet 2. cikkének 5. pontjában szereplő fogalommeghatározása alá tartoznak.
                  
               
                     (7)
                  
                  
                     Ezért az intézkedés iránti kérelem formanyomtatványán ki kell igazítani a „6. Azon tagállam, vagy uniós kérelem esetén azon tagállamok, ahol vámhatósági intézkedést kérnek” rovatot és a „10. Kérem a 608/2013/EU rendelet 26. cikke szerinti eljárás (kiscsomagok) alkalmazását a következő tagállam(ok)ban, és a vámhatóságok ilyen irányú kérése esetén vállalom az áruk említett eljárás keretében történő megsemmisítéséhez kapcsolódó költségek fedezését” rovatot egy új, „XI” jelű jelölőnégyzet beiktatásával.
                  
               
                     (8)
                  
                  
                     A kilépésről rendelkező megállapodásban előírt átmeneti időszak lejártával ugyanezen rovatokból törölni kell az „UK” jelölőnégyzetet.
                  
               
                     (9)
                  
                  
                     Az 1352/2013/EU végrehajtási rendelet I. mellékletének kitöltésére vonatkozó, az említett rendelet III. mellékletében foglalt megjegyzéseket módosítani kell annak egyértelművé tétele érdekében, hogy Észak-Írországban csak olyan szellemitulajdon-jogok tekintetében kérhető intézkedés, amelyek az Írországról/Észak-Írországról szóló jegyzőkönyv alapján Észak-Írországban oltalom alatt állnak.
                  
               
                     (10)
                  
                  
                     Az 1352/2013/EU végrehajtási rendeletet ezért ennek megfelelően módosítani kell.
                  
               
                     (11)
                  
                  
                     Ezt a rendeletet a kilépésről rendelkező megállapodásban előírt átmeneti időszak végét követő naptól kezdődően kell alkalmazni,
                  
               ELFOGADTA EZT A RENDELETET:
         
            1. cikk
            Az 1352/2013/EU végrehajtási rendelet a következőképpen módosul:
            
                        1.
                     
                     
                        Az I. melléklet helyébe e rendelet I. mellékletének szövege lép.
                     
                  
                        2.
                     
                     
                        A III. melléklet e rendelet II. mellékletének megfelelően módosul.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 7-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 181., 2013.6.29., 15. o.
         
         
            (2)  A Bizottság 1352/2013/EU végrehajtási rendelete (2013. december 4.) a szellemitulajdon-jogok vámhatósági érvényesítéséről szóló 608/2013/EU európai parlamenti és tanácsi rendeletben meghatározott formanyomtatványok kidolgozásáról (HL L 341., 2013.12.18., 10. o.)
         
            (3)  Megállapodás a Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről (a kilépésről rendelkező megállapodás) (HL L 29., 2020.1.31., 7. o.).
         
            (4)  Az Írországról/Észak-Írországról szóló jegyzőkönyv 5. cikkének (4) bekezdése.
         
            (5)  Az Európai Parlament és a Tanács 1151/2012/EU rendelete (2012. november 21.) a mezőgazdasági termékek és az élelmiszerek minőségrendszereiről (HL L 343., 2012.12.14., 1. o.).
         
            (6)  Az Európai Parlament és a Tanács (EU) 2019/787 rendelete (2019. április 17.) a szeszes italok meghatározásáról, leírásáról, megjelenítéséről, jelöléséről, a szeszes italok elnevezésének használatáról az egyéb élelmiszerek megjelenítése és jelölése során, a szeszes italok földrajzi árujelzőinek oltalmáról, a mezőgazdasági eredetű etil-alkohol és desztillátumok használatáról az alkoholtartalmú italokban, valamint a 110/2008/EK rendelet hatályon kívül helyezéséről (HL L 130., 2019.5.17., 1. o.).
         
            (7)  Az Európai Parlament és a Tanács 251/2014/EU rendelete (2014. február 26.) az ízesített borászati termékek meghatározásáról, megnevezéséről, kiszereléséről, jelöléséről és földrajzi árujelzőinek oltalmáról és az 1601/91/EGK tanácsi rendelet hatályon kívül helyezéséről (HL L 84., 2014.3.20., 14. o.).
         
            (8)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).
      
      
         
            I. MELLÉKLET
            
               
                  
                     „I. MELLÉKLET
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               ”
         
      
      
         
            II. MELLÉKLET
            Az 1352/2013/EU végrehajtási rendelet III. mellékletének I. részében a felhasználói útmutató 6. („Azon tagállam, vagy uniós kérelem esetén azon tagállamok, ahol vámhatósági intézkedést kérnek”) rovatra vonatkozó része a következő bekezdéssel egészül ki:
            „Észak-Írország (XI) bejelölése esetén csak uniós kérelem nyújtható be, és csak olyan – az alábbi listán szereplő – szellemitulajdon-jogok tekintetében kérhető intézkedés, amelyek az Írországról/Észak-Írországról szóló jegyzőkönyv alapján Észak-Írországban oltalom alatt állnak:
            
                        a)
                     
                     
                        a mezőgazdasági termékek és az élelmiszerek oltalom alatt álló földrajzi jelzései vagy eredetmegjelölései az 1151/2012/EU európai parlamenti és tanácsi rendeletben (*)foglaltak szerint;
                     
                  
                        b)
                     
                     
                        a szeszes italok földrajzi árujelzői az (EU) 2019/787 európai parlamenti és tanácsi rendeletben (**) foglaltak szerint;
                     
                  
                        c)
                     
                     
                        az ízesített termékek földrajzi megjelölései a 251/2014/EU európai parlamenti és tanácsi rendeletben (***) foglaltak szerint;
                     
                  
                        d)
                     
                     
                        a borokra vonatkozó eredetmegjelölések és földrajzi jelzések az 1308/2013/EU európai parlamenti és tanácsi rendelet (****)II. része II. címe I. fejezetének 2. és 3. szakaszában foglaltak szerint.
                     
                  
               (*)  Az Európai Parlament és a Tanács 1151/2012/EU rendelete (2012. november 21.) a mezőgazdasági termékek és az élelmiszerek minőségrendszereiről (HL L 343., 2012.12.14., 1. o.).
            
               (**)  Az Európai Parlament és a Tanács (EU) 2019/787 rendelete (2019. április 17.) a szeszes italok meghatározásáról, leírásáról, megjelenítéséről, jelöléséről, a szeszes italok elnevezésének használatáról az egyéb élelmiszerek megjelenítése és jelölése során, a szeszes italok földrajzi árujelzőinek oltalmáról, a mezőgazdasági eredetű etil-alkohol és desztillátumok használatáról az alkoholtartalmú italokban, valamint a 110/2008/EK rendelet hatályon kívül helyezéséről (HL L 130., 2019.5.17., 1. o.).
            
               (***)  Az Európai Parlament és a Tanács 251/2014/EU rendelete (2014. február 26.) az ízesített borászati termékek meghatározásáról, megnevezéséről, kiszereléséről, jelöléséről és földrajzi árujelzőinek oltalmáról és az 1601/91/EGK tanácsi rendelet hatályon kívül helyezéséről (HL L 84., 2014.3.20., 14. o.).
            
               (****)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).”